KISKŐRÖS VÁROS KÉPVISELŐ-TESTÜLETE


„Belső használatra”
4-6/2026. sz. Képv. test. zárt ülés

J E G Y Z Ő K Ö N Y V

Készült: 
Kiskőrös Város Képviselő-testülete 2025. június 17-én (szerda) 16:15 órai kezdettel megtartott zárt üléséről

Az ülés helye:
Kiskőrösi Polgármesteri Hivatal Díszterme

(6200 Kiskőrös, Petőfi Sándor tér 1.)

Jelen vannak:
Domonyi László polgármester, Ba Edit, Barkóczi László, Filus Tibor, Gmoser István, Kecskeméti János, Kissné Aszódi Daniella, Kudron Tamás, Pethő Attila, Pohankovics András, Szabó Adrián, Szedmák Tamás képviselők (12 fő)

dr. Turán Csaba


jegyző


Lucza Alexandra


jegyzőkönyvvezető

A Képviselő-testület a Magyarország helyi önkormányzatairól szóló 2011. évi CLXXXIX. törvény 46. § (2) bekezdése alapján zárt ülést tartott. 

A Képviselő-testület a zárt ülésen az alábbi napirendi pontot tárgyalta meg:
15. „Kiskőrös Város Szőlészetéért és Borászatáért” díj adományozása

Előterjesztő: 
Polgármester

Előadó:
Önkormányzati asszisztens
15. napirend
„Kiskőrös Város Szőlészetéért és Borászatáért” díj adományozása

(Írásos előterjesztés a jegyzőkönyvhöz mellékelve)

Előterjesztő:
Polgármester

Előadó:
Önkormányzati asszisztens
Domonyi László polgármester elmondta, hogy a „Kiskőrös Város Szőlészetéért és Borászatáért” díj adományozásáról titkos szavazással kell dönteni. Felhívta a képviselők figyelmét, hogy az érvényes szavazathoz a jelölt neve alatti három kör egyikébe tollal írt két, egymást metsző vonal szükséges. A titkos szavazás lebonyolítására szavazatszámláló bizottságot kell választani, amely elnökének Ba Edit képviselőt, tagjainak Pethő Attila és Kudron Tamás képviselőket javasolja. 
A Képviselő-testület a javaslattal egyetértett, a szavazatszámláló bizottság elnökét és tagjait 12 „igen” szavazattal megválasztotta.

Ezt követően a szavazatszámláló bizottság elnöke ismertette a szavazás rendjét, majd a polgármester a szavazás időtartamára szünetet rendelt el.

A szünetet követően a szavazatszámláló bizottság elnöke Ba Edit képviselő jelentést tett a titkos szavazás eredményéről a Képviselő-testületnek, amelyet a testület 12 „igen” szavazattal elfogadott.

A polgármester szavazásra bocsátotta a jelentéssel kiegészített határozat-tervezetet, melyet a képviselő-testület 12 „igen” szavazattal fogadott el.

A polgármester megállapította, hogy a képviselő-testület titkos szavazással, a „Kiskőrös Város Szőlészetéért és Borászatáért” díj adományozásáról a következő határozatot hozta:

66/2026. sz. Képv. test. hat.

„Kiskőrös Város Szőlészetéért és Borászatáért” díj adományozása 

HATÁROZAT

A Képviselő-testület „Kiskőrös Város Szőlészetéért és Borászatáért” díjat adományoz id. Lucza János részére.

A díj átadására a 2026. szeptember 4. napján megrendezésre kerülő Kiskőrösi Szüret és Szlovák Nemzetiségi Napok keretében kerül sor.

Felelős:
polgármester

Határidő:
értelemszerűen

(A titkos szavazásról készült jegyzőkönyv a zárt ülés jegyzőkönyvének melléklete.)
További kérdés, hozzászólás nem hangzott el, így a polgármester a zárt ülést 16:30 órakor bezárta.

Kmf.
Domonyi László


dr. Turán Csaba 
   polgármester


        jegyző

2

